Решение на Общия съд от 16 януари 2018 г. — SE/Съвет
(Дело T-231/17)1
(Публична служба — Длъжностни лица — Възнаграждения — Семейни надбавки — Член 2, параграф 2, трета алинея от приложение VII към Правилника — Понятие за „дете на издръжка“ — Понятие за „дете, за чиято издръжка длъжностното лице отговаря по силата на съдебно решение, основано на законодателството на държавите членки относно закрилата на детето“ — Отказ да се предостави статутът на дете на издръжка на внучката на длъжностното лице)
Език на производството: френски
Страни
Жалбоподател: SE (представител: N. de Montigny, адвокат)
Ответник: Съвет на Европейския съюз (представители: M. Bauer и R. Meyer)
Предмет
Искане на основание член 270 ДФЕС, целящо отмяната на решението на Съвета от 22 юни 2016 г., с което органът по назначаването на тази институция е отказал да признае внучката на жалбоподателя като негово „дете на издръжка“ по смисъла на член 2, параграф 2, трета алинея от приложение VII към Правилника за длъжностните лица на Европейския съюз
Диспозитив
Отхвърля жалбата.
Осъжда SE да заплати съдебните разноски.
____________
1     ОВ C 231, 3.7.2017 г.